projecte-aina/catalan_government_crawling huggingface dataset:
La nova col·lecció de fullets de l'Agència Catalana del Consum sobre drets bàsics de les persones consumidores, tracta temes actuals com el consum responsable o les compres per internet
L'Agència Catalana del Consum (ACC) ha editat dos fullets nous per informar, de manera senzilla i directa, sobre els serveis que ofereixen a la ciutadania tant l'Escola del Consum de Catalunya, centre permanent d'educació en consum creat per l'ACC, com la Junta Arbitral de Consum de Catalunya, organisme públic de resolució de conflictes de consum adscrit a l'ACC.
En el fullet L'Escola del Consum de Catalunya, per un consum responsable s'explica la importància de l'educació en consum, que té com a objectiu principal promoure una actitud envers el consum que sigui responsable, crítica i activa, especialment entre els infants i els joves.
La publicació La Junta Arbitral de Consum de Catalunya ofereix informació sobre els sistemes extrajudicials de resolució de conflictes de consum –la mediació i l'arbitratge–, que tenen al seu abast totes les persones consumidores de Catalunya davant d'un problema de consum amb una empresa o un professional.
Aquests nous fullets amplien la col·lecció encetada el 2019, formada inicialment per cinc publicacions amb informació sobre els drets bàsics de les persones consumidores i usuàries, al voltant de temes tan actuals com ara el consum responsable o les compres per internet.
Si heu patit danys com a conseqüència de l'explosió en el complex petroquímic del Camp de Tarragona, l'Agència Catalana del Consum us recomana:
D'altra banda, us recordem que les persones afectades, disposeu o no d'una assegurança, podeu reclamar individualment o col·lectiva a l'empresa titular de la instal·lació petroquímica, com a responsable dels efectes produïts per l'ona expansiva.
En cas de no ser atesos, teniu a la vostra disposició la via judicial.
Des de l'Agència Catalana del Consum seguirem informant de tot allò que resulti d'interès per a les persones afectades, tant a través del web consum.gencat.cat com des de la nostra secció a Tarragona.
Si heu estat afectats pel temporal de vent i pluja que ha tingut lloc a Catalunya aquests dies amb danys en béns (habitatge, vehicles, etc...) i/o talls dels subministraments (llum, aigua, telèfon...) us recomanem el següent:
Comproveu quines assegurances teniu contractades (de la llar, del vehicle, etc...) i si cobreixen els danys.
Només es podrà aconseguir una indemnització si el bé sinistrat estava assegurat en el moment del sinistre (els dies del temporal de vent).
Si la vostra pòlissa d'assegurança cobreix els béns danyats, cal que comuniqueu els fets a l'entitat asseguradora dins el termini de 7 dies naturals a partir del moment en què us n'heu assabentat –excepte que la pòlissa estableixi un termini superior–.
És recomanable que informeu del sinistre per algun mitjà que en deixi constància (per exemple, trucant al servei d'atenció al client i demanant un número de referència).
En els casos en què el sinistre és provocat per riscos extraordinaris o catastròfics, com ara una inundació produïda per la pluja, un cop de mar o per vents iguals o superiors a 120 km/hora, la vostra asseguradora té l'obligació de comunicar el sinistre al Consorci de Compensació d'Assegurances, organisme estatal que indemnitza els danys produïts per fenòmens naturals o derivats de fets d'incidència política o social i serà aquesta entitat qui, d'acord amb el seu Reglament, es farà càrrec d'indemnitzar els danys (sempre que disposeu d'assegurança).
En cas que encara no s'hagi restablert adequadament el servei contacteu amb la vostra companyia (elèctrica, d'aigua, de telèfon...) a través dels seus canals d'atenció al client.
Si teniu contractada una assegurança de la llar del tipus multirisc (amb múltiples riscos i garanties cobertes) comproveu si cobreix els danys i perjudicis soferts pels talls de subministrament.
(Si heu sofert danys als béns i també talls de subministrament i ambdós estan coberts per la mateixa asseguradora especifiqueu-ho de forma conjunta en el mateix comunicat del sinistre).
En el cas que la companyia d'assegurances o l'empresa subministradora no atengui la vostra reclamació, podeu reclamar davant el servei públic de consum del vostre municipi o comarca, o bé a l'Agència Catalana del Consum.
També podeu demanar assessorament a una Associació de consumidors.
Des de l'Agència Catalana del Consum agraïm la tasca dels serveis d'emergència i cossos de seguretat i expressem el nostre suport a les Terres de l'Ebre, a les comarques Gironines, al Maresme i a la resta de zones afectades.
I també us comuniquem que la direcció de l'Agència Catalan del Consum es manté en contacte amb les companyies subministradores de serveis bàsics per demanar-los que prioritzin l'atenció als clients afectats pel temporal, de manera que en tot moment se sentin atesos i ben informats, malgrat que en alguns casos no els puguin donar concreció pel que fa al restabliment del servei.
Diverses companyies aèries han cancel·lat els seus vols a la Xina a causa de la declaració d' emergència internacional pel coronavirus.
Si us trobeu en aquesta situació, heu de saber que es considera una circumstància extraordinària i, per tant, no teniu dret a reclamar les compensacions econòmiques que preveu el reglament europeu (excepte que hàgiu contractat una assegurança de viatge que cobreixi aquest supòsit).
Tanmateix, en aquest cas de cancel·lació, la companyia aèria us ha d'oferir:
Encara es desconeix si l'Estat espanyol establirà mecanismes de resolució de conflictes específics per a aquest cas concret, com ja es va fer amb les clàusules terra.
D'acord amb la sentència del Tribunal de Justícia de la Unió Europea, de 3 de març de 2020, els tribunals espanyols hauran de comprovar, cas per cas, si les clàusules de les hipoteques referenciades a l'IRPH són clares i comprensibles i si la persona consumidora va ser informada degudament de les repercussions econòmiques d'aplicar aquest índex al seu contracte de préstec hipotecari.
Si els tribunals arribessin a la conclusió que aquestes clàusules són abusives, podran substituir-les per un altre índex legal.
D'aquesta manera, es protegeix les persones consumidores de les conseqüències especialment perjudicials d'una possible anul·lació del contracte de préstec.
D'acord amb els requisits de transparència que imposa la normativa europea, les clàusules dels contractes de préstec hipotecari que fixen un tipus d'interès variable, no només han de ser comprensibles des del punt de vista formal i gramatical, sinó que també han de permetre que el consumidor mitjà comprengui com es calcula el tipus d'interès i pugui valorar, així, les conseqüències econòmiques d'aquestes clàusules.
Tenint en compte tot això, en cas que tingueu una hipoteca en vigor referenciada a l'IRPH:
1.- Contacteu amb la vostra entitat financera i demaneu que se us apliqui un altre tipus de referència (haureu de negociar amb l'entitat el diferencial que us aplicarà).
2.- Si en el termini d'un mes l'entitat financera no respon o no arribeu a un acord, podeu presentar una reclamació en el servei públic de consum del vostre municipi o comarca o amb el formulari web de l'Agència Catalana del Consum.
Des dels organismes públics de consum es tramitarà la vostra reclamació mitjançant els mecanismes de resolució alternativa de conflictes, que són sistemes gratuïts i voluntaris per a ambdues parts.
3.- Encara es desconeix si l'Estat espanyol establirà mecanismes de resolució de conflictes específics per a aquest cas concret (com ja es va fer amb les clàusules terra).
Si això es produeix, com a consumidors podreu escollir entre la via de consum o el mecanisme específic que s'estableixi.
4.- Si cap de les opcions anteriors no dona un resultat satisfactori, podeu recórrer a la via judicial, ja que la sentència estableix que seran els tribunals qui finalment determinaran l'abusivitat de l'índex IRPH i la substitució, si escau, per un altre índex.
Si decidiu adreçar-vos a la via judicial, us recomanem que contacteu amb una Organització de persones consumidores registrada a Catalunya.
Des del 15 de juny de 2017, podeu trucar, enviar SMS o connectar-vos a Internet amb el telèfon o un dispositiu mòbil des d'un altre estat membre de la Unió Europea (28 països) sense haver de pagar recàrrecs d'itinerància o roaming; és a dir, al mateix preu que en el país de residència.
Si viatgeu fora de la Unió Europea, abans informeu-vos de les tarifes que cobra el vostre operador per fer o rebre trucades, per enviar o rebre missatges i per accedir a Internet des del país de destí.
Davant l'anunci oficial d'una vaga a partir del 4 d'agost per part dels treballadors que atenen els passos de control de seguretat de l'Aeroport de Barcelona-El Prat, us recomanem que hi arribeu amb més antelació de l'habitual.
Si us cal facturar l'equipatge, contacteu amb la companyia aèria abans d'anar a l'aeroport per informar-vos amb quina antelació podreu fer-ho.
Si patiu qualsevol incidència (pèrdua d'un vol, etc.) podeu presentar una reclamació de responsabilitat patrimonial per un mal funcionament del servei públic, reclamant al Ministeri de Foment, com a màxim responsable de la gestió aeroportuària:
També podeu presentar una reclamació directament a AENA –organisme responsable de la prestació dels serveis aeroportuaris–
Si voleu informació sobre la situació a l'Aeroport de Barcelona-El Prat podeu trucar a Aena: 902 404 704 o (+34) 913 211 000
El passat mes de maig, l' Agència Catalana del Consum va demanar que les entitats bancàries abandonessin l'Índex de Referència de Préstecs Hipotecaris (IRPH) en favor de l'Euríbor, després de valorar els resultats de diversos estudis que conclouen que l'IRPH és susceptible d'estar influenciat per les entitats financeres i resulta poc representatiu del mercat hipotecari.
Com podeu saber si teniu la hipoteca referenciada a l'IRPH?
Reviseu l'apartat de l' escriptura en què s'especifica el tipus d'interès (habitualment en l'apartat 3bis) o consulteu-ho a l'entitat bancària.
Adreceu-vos a l'entitat bancària per sol·licitar el canvi d'índex.
En cas que no assoliu un acord, presenteu una reclamació per escrit a la mateixa entitat, sempre de manera que us en quedi constància.
Recordeu que les entitats financeres han de disposar de fulls oficials de queixa, reclamació i denúncia.
Si no rebeu una resposta satisfactòria en el termini màxim de dos mesos, les vies de resolució són:
Podeu dirigir-vos a algun d'aquests organismes que provarà de resoldre la vostra reclamació mitjançant la mediació o l' arbitratge (ambdós procediments són voluntaris i gratuïts):
· Agència de l'Habitatge de Catalunya (Ofideute)
Per obtenir un primer consell orientador o per saber si teniu dret a la justícia gratuïta, podeu anar als Serveis d'Orientació Jurídica de la Generalitat.
La situació actual de la companyia:
La informació que facilita el Centre Europeu del Consumidor del Regne Unit és la següent:
Oficialment, Monarch Airlines ha cessat la seva activitat i totes les seves operacions han finalitzat el dia 2 d'octubre de 2017 i, per tant, a partir d'aquesta data s'han cancel·lat tots els vols.
· Si estàs al Regne Unit i has de viatjar a fora, els vols no estan operatius.
Puc obtenir el reemborsament dels meus vols cancel·lats?:
· Si vau reservar directament amb Monarch Airlines és molt probable que no rebeu cap reemborsament.
Aconsellem que els consumidors contactin amb les seves companyies d'assegurances.
Si vau utilitzar targeta de crèdit o dèbit o Paypal per realitzar el pagament, contacteu amb el vostre emissor de la targeta i/o amb Paypal.
· La Civil Aviation Authority podrà reemborsar a les que tinguin un certificat d'ATOL.
Per saber si esteu protegits per l'ATOL heu de mirar aquest enllaç.
Adaptador universal de viatge.Va envasat en una caixa de cartró en la qual poden llegir-se les següents indicacions: ADAPTADOR INTERNATIONAL DE VIAJE, marca ALL-IN-ONE CE.
-9.2: en ser possible introduir en la part base de l'adaptador de viatge, una clavilla amb un corrent assignada superior a la corrent assignada de la part clavilla de l'adaptador de viatge
- 10.1: les parts amb tensió no han de ser accessibles, quan la part clavilla estigui parcialment o totalment introduïda en una base de presa de corrent del mateix sistema
- 25.1: no supera l'assaig en estufa a 100 graus
- 25.2: no supera l'assaig de pressió de la bola a 125oC
- 28.1.1: no supera l'assaig del fil incandescent
Mesures adoptades i recomanacions:
Models Husqvarna FE, TE, FX, TX, FC i TC, any de model 2018 amb pinces de fre MAGURA
A causa de diferències en els processos de fabricació dels nostres proveïdors, pot passar que en els models esmentats més amunt s'hagi acoblament una pinça de fre incompleta.
Poden faltar xapes ressort o passadors d'aletes.
Això podria provocar problemes en la pinça de fre i fins i tot una avaria del fre, la qual cosa suposaria greus danys indirectes.
Mesures adoptades i recomanacions:
Notificació voluntària de productors.
S'ha de comprovar si estan completes les pinces de fre de totes les motocicletes afectades.
Els clients propietaris d'una de les motocicletes afectades rebran una notificació personal per escrit, informant i sol·licitant-los que es posin en contacte immediatament amb un concessionari autoritzat de Husqvarna Motorcycles per acordar una cita amb la finalitat de realitzar el canvi.
Vehicle automòbil turisme del fabricant ŠKODA amb el tipus de venda Rapid / Spaceback (Codi model NH * - MY 2017), i NK * - MY2017-2018) i Yeti (codi model 5L * - MY2017) fabricats a República Txeca.
Es troben afectats 275 vehicles.
Risc de lesions.En vehicles Rapid i Spaceback i Yeto fabricats en un període concret hi ha la possibilitat que en ocasions els pretensors dels cinturons de seguretat davanters s'han fabricat fora del marge de tolerància.
En cas d'accident, a l'activar el sistema pirotècnic, és possible que peces d'aquest es desprenguin i entrin a l'habitacle.
Com a conseqüència d'això, en aquests casos existeix un risc potencial que els ocupants pateixin lesions.
Mesures adoptades i recomanacions:
Notificació voluntària de productors.
El fabricant de vehicles requereix la comprovació de tots els vehicles afectats i lliurats.
En el nostre mercat es realitza una acció de "Campanya de trucada (amb carta al client)".
La mesura no està limitada en temps.
Al vehicle afectat se substitueix el cinturó de seguretat amb pretensor del cinturó.
En la fabricació en sèrie s'han introduït diverses comprovacions addicionals
Ibiza (KJ1*) MY 2018 amb dades de producció entre el 31.01.2017 al 13.07.2017.
En troben afectats 115 vehícles
En alguns vehicles SEAT Ibiza (KJ), dins de l'esmentada gamma de número de bastidor, hi ha la possibilitat que el cargol de la columna de la direcció no tingui el parell de collament que correspon.
Això pot causar una fallada en el sistema de la direcció
Mesures adoptades i recomanacions:
Es tracta d'una notificació voluntària de productors.
Llançada Campanya de Crida 48N7 el 2017.08.07 en els mercats afectats per comprovar el parell de collament del cargol de la columna de direcció i en cas necessari estrènyer al parell correcte en tots els vehicles afectats.
Rang de producció afectada: K14 del 23/03/2016 A 14/04/2017
Nissan ha identificat que durant la fabricació del vehicle podria haver quedat incorrectament acoblament el connector elèctric de l'interruptor d'arrencada.
En aquesta condició, aquest connector podria deixar-se anar, i el motor del vehicle es detindria sense possibilitat de tornar a engegar
Notificació voluntària de productors.
Comprovar la correcta instal·lació del connector de l'interruptor d'arrencada i si cal connectar-lo correctament.
Pla d'acció i durada de les activitats: 1r.
Es comunicarà aquesta campanya a la Xarxa de Tallers Oficials Nissan el 16 d'agost de 2017.
2n S'enviarà una carta informativa a tots els clients a partir del 5 de setembre de 2017 mitjançant la DGT
Vehicle automòbil turisme del fabricant Audi amb el tipus de venda A3 (Codi model 8P * - MY 2009-2010)
En vehicles A3 fabricats en un període concret hi ha la possibilitat que a causa d'una sobrecàrrega termomecànica decomponents en la unitat de control de l'ESC es produeixi una anomalia d'una connexió a massa en la unitat de control.
En aquest cas no es pot garantir el funcionament correcte de la unitat de control.
Si deixa de funcionar el sistema ABS
El fabricant de vehicles requereix la comprovació de tots els vehicles afectats i lliurats.
En el nostre mercat es realitza una acció de "Campanya de trucada (amb carta al client)".
La mesura no està limitada en temps.
En els sistemes de campanyes es comprova si estan afectats els bastidors i en cas afirmatiu s'actualitza el programari de la unitat de control de l'ABS.
Vehicle automòbil turisme amb el tipus de venda Audi Q3 (Codi model 8U * - MY 2014-2017).
En vehicles Q3 fabricats en un període concret hi ha la possibilitat que els llums de fre no s'activen quan s'inicia la frenada d'emergència a través del polsador EPB.
Si bé el funcionament bàsic de frens i llums de fre no es veu perjudicat, els conductors que circulen per darrere no són informats de la frenada d'emergència i, en conseqüència, tampoc de la desacceleració del vehicle.
El fabricant de vehicles requereix la comprovació de tots els vehicles afectats i lliurats.
En el nostre mercat es realitza una acció de "Campanya de trucada (amb carta al client)".
La mesura no està limitada en temps.
En els sistemes de campanyes es comprova si estan afectats els bastidors i en cas afirmatiu es realitza una actualització de programari.
En la fabricació en sèrie s'han introduït diverses comprovacions addicionals.
Llums decoratives nadalenques de color blanc 30 L. Envasat en una caixa de cartró en què consten les següents llegendes: llums Decoratives de Nadal (blanc) 30 L. Llum Europa.
No compleix l'apartat 8.2.1 de la secció 8 de la norma UNE EN 60598-1 ja que hi ha accés a parts actives amb el dit de prova normalitzat en manipular el dispositiu de control
Consten instruccions d'ús i informacion tècnica.
No compleix els següents apartats de la norma:
20.6.2: la garlanda no porta la tensió assignada ni la potència de la garlanda completa
20.11.2: la secció mínima dels conductors d'alimentació en el cas d'una lluminària de classe II ha de ser d'0,5 mm2 i en aquest cas no supera 0,10 mm 2
20.11.3: no supera l'assaig de tracció del cable
Consells per gaudir de les revetlles sense riscos
Amb l'estiu arriben a Catalunya les celebracions de festes populars i tradicionals com les revetlles, amb l'increment de l'ús de material pirotècnic i l'encesa de fogueres.
Els consells de protecció civil volen ajudar a minimitzar els riscos que comporta l'ús d'aquest material, riscos davant dels quals són vulnerables tant les persones com el medi natural.
Descripció: Samarreta infantil de tirants de la marca SO TWEE BY MISS GRANT –referència 08Q67435448–, importada per Grant Spa (Itàlia) i fabricada a Turquia.
Risc: En les peces de roba destinades a infants els tirants a les espatlles no han de tenir extrems lliures perquè podrien provocar asfíxia.
Descripció: Joc de construcció, marca Eurojuguetes, ref. 52810.
Codi de barres 8430373002974, que es comercialitza dins d'una bossa de plàstic flexible
Algunes peces petites podrien ser ingerides pels bebès.
Tot i que porta un pictograma que indica prohibició d'ús per a menors de 3 anys, es tracta d'una joguina, la tipologia de la qual, és adequada a usuaris d'aquestes edats.
Els consell comarcal assumeix les competències d'atenció a les persones consumidores i de gestió de les reclamacions
La directora de l'Agència Catalana del Consum (ACC), Montserrat Ribera, i el president del Consell Comarcal del Moianès, Dionís Guiteras, han signat avui el conveni d'encàrrec de gestió per a la realització d'actuacions en matèria de consum, gràcies al qual els ciutadans i les ciutadanes del Moianès tindran accés a un servei públic de consum en la seva comarca.
També han assistit a l'acte el sub-director d'Atenció al Consumidor de l'ACC, Josep Maria Recasens, i la directora dels Serveis Territorials d'Empresa i Coneixement a la Catalunya Central, Bàrbara Minoves.
Amb la signatura d'aquest conveni, que s'emmarca en la voluntat de l'ACC de cooperar amb les administracions locals per avançar en la millora del drets i de la protecció de les persones consumidores i usuàries, el consell comarcal assumeix les tasques d'atenció de les consultes de consum en una oficina presencial, així com la recepció i la tramitació de les queixes, les reclamacions i les denúncies que presentin els habitants dels diversos municipis que integren la comarca.
A més, a partir d'enguany, el Moianès serà seu de tribunals d'arbitratge de consum, de manera que els conflictes que sorgeixin entre els consumidors i les empreses es podran resoldre mitjançant els sistemes extrajudicials i gratuïts de la mediació i l'arbitratge de consum.
Sessió plenària de la Taula de Diàleg pels Trastorns de la Conducta Alimentària
La directora de l'Agència Catalana de Consum (ACC), Montserrat Ribera, ha anunciat avui que el Govern està estudiant les vies legals per poder perseguir els webs, blogs i xarxes socials que fan apologia de l'anorèxia i la bulímia a internet.
D'aquesta manera, la Generalitat atén la petició de la Taula de Diàleg per a la Prevenció dels Trastorns de la Conducta Alimentària (TCA), recollida en les conclusions dels treballs "Anorèxia i Internet", que durant dos anys han analitzat l'impacte de continguts "no saludables" a la xarxa sobre pacients d'anorèxia i bulímia.
En el marc de la reunió plenària de la Taula de Diàleg per a la Prevenció dels TCA, celebrada aquest matí al Palau Robert, Ribera ha explicat que des dels Departament d'Empresa i Coneixement, i de Salut, s'està treballant per dotar l'administració "d'eines legals" per poder actuar de manera eficaç contra la difusió a internet d'aquests continguts incitadors dels trastorns alimentaris.
Ribera ha avançat que "des de la Generalitat estem treballant per poder perseguir, d'una banda els particulars que difonguin aquests continguts a internet, i d'una altra els hostings, les empreses que allotgen els webs, blogs i xarxes que fan apologia dels trastorns alimentaris amb continguts que inciten a l'anorèxia i la bulímia".
La directora de l'ACC ha volgut destacar que "per crear aquest marc legal específic que ens permeti actuar com a administració estem treballant d'una manera possibilista, a partir de la modificació de lleis ja existents: el Codi del Consum i la Llei de Salut Pública".
Així mateix, la plenària celebrada aquest matí, ha estat el primer acte oficial de la nova presidenta de la Taula de Diàleg per a la Prevenció dels TCA, Marcela Topor, que ha volgut assumir aquest càrrec honorífic i així, fer costat a les accions de sensibilització i prevenció contra aquest tipus de malalties.
Topor ha volgut destacar que "els trastorns alimentaris no són culpa de ningú, però són responsabilitat de tots".
Pel que fa a la problemàtica dels continguts a la xarxa que inciten a l'anorèxia i la bulímia, la nova presidenta de la Taula de Diàleg ha apuntat que els canvis legislatius en els quals està treballant la Generalitat seran una "molt bona eina per aconseguir una internet més segura que no comporti riscos per a la salut".